Man, twee vroue in huis in PE oorval | Maroela Media
Die polisie in Port Elizabeth in die Oos-Kaap is steeds op soek na drie rowers wat Maandag in die vroeë oggendure ŉ huis in Sardinia Bay-weg binnegestorm en ŉ man en twee vroue oorval het.
Kapt. Sandra Janse van Rensburg, woordvoerder van die polisie, sê ŉ 48-jarige man het saam met sy vrou en skoonsuster televisie gekyk toe drie mans net ná middernag die huis deur ŉ skuifdeur binnegekom het. Die rowers was met messe en ŉ breekyster gewapen.
Volgens Janse van Rensburg het die mans, wat almal klapmusse gedra het, geld, vuurwapens en selfone by die huisbewoners geëis. Daarna is die drie slagoffers vasgebind en in ŉ slaapkamer toegesluit terwyl die rowers die huis geplunder het.
Die boosdoeners het met juweliersware, parfuum, vyf televisiestelle, twee skootrekenaars, vier selfone en ŉ onbevestigde bedrag kontant op die vlug geslaan.
Die slagoffers is nie ernstig beseer tydens die voorval nie.
3 studente in Potchefsroom ook deur gewapende rowers 3 uur Saterdag oggend oorval.. Dit het nie eers sosiale medie gehaal nie. Tragies.
Die televisie in die toilet gaan die meeste gemis word.
5 TV’s…. vir 3 mense… wow!
Jy is besorgd oor die hoeveelheid TV’s.Dis mos hul saak hoeveel hul het.Plaas jy het empatie met hulle,hulle kon dood gewees het.
Nou is dit 0 TV’s… en met genade steeds 3 mense..
Kassie · 1 maand gelede
Ek stem 100 %